OzLabs/hebrew-wiki-articles huggingface dataset:
טולומבה

טולומבה (בטורקית: Tulumba; ביוונית: τουλούμπα; באזרית: Ballıbadı) הוא קינוח העשוי מרצועות של בלילה מתוקה המטוגנת בשמן עמוק ונפוץ בטורקיה, יוון והמזרח התיכון.

הקינוח מורכב מבצק רבוך המטוגן בשמן עמוק וספוג בסירופ מתוק העשוי מסוכר, מי ורדים, גרידת לימון או דבש.

קינוח הטולומבה דומה במרקמו לזלאביה וצ'ורוס ובמטבח האזרי נקרא הקינוח באמיה (Bamiyə).

נהוג להגיש את הקינוח בתקופת הרמדאן, כאוכל רחוב, אך בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי.

== ראו גם ==
* זלאביה
* צ'ורוס

== קישורים חיצוניים ==

* [http://www.baba-mail.co.il/recipes/recipe.aspx?recipeid=1440 מתכון לסופגניות טורקיות - טולומבה], באתר בא-במייל
* [https://magazine.shufersal.co.il/המגזין-קולינרי/הרשימות-של-אמא/טולומבה-סופגניות-טורקיות-קטנטנות/ טולומבה – סופגניות טורקיות קטנטנות], באתר מגזין שופרסל

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:המטבח האלבני
קטגוריה:קינוחים
הווארד סנט-רוס

הווארד פאוול סנט-רוס אולאנו (באנגלית: Howard Powell Sant-Roos Olano; נולד ב-13 בפברואר 1991) הוא כדורסלן קובני המשחק בעמדת הסמול פורוורד במורסיה מליגת העל הספרדית בכדורסל.

== ראשית הקריירה ==
סנט-רוס החל לשחק כדורסל ברמת נוער וחובבים באיטליה. הוא החל את הקריירה המקצוענית שלו ב-2011, ב-SG בראונשווייג מהליגה הגרמנית השלישית, קבוצת המילואים של לובן בראונשווייג מהבונדסליגה.

== קריירה מקצועית ==
=== נימבורק (2015–2017) ===
ב-29 ביוני 2015 חתם סנט-רוס לשנתיים בנימבורק הצ'כית. הוא עזר לקבוצה לזכות בגביע הצ'כי ב-2017 ובאליפויות ליגת העל הצ'כית ב-2016 ו-2017. ב-30 ביוני 2017 הצטרף סנט-רוס לסגל ליגת הקיץ של דנוור נאגטס מה-NBA.

=== דרושפאקה (2017–2018) ===
ב-20 ביולי 2017 חתם סנט-רוס לשנה בדרושפאקה הטורקית. ב-52 משחקים (בליגת העל הטורקית וביורוקאפ) במהלך עונת 2017/18 הוא העמיד ממוצעים של 7.3 נקודות, 4.6 ריבאונדים ו-3.6 אסיסטים בליגה, ו-8.6 נקודות, 4.2 ריבאונדים ו-3.9 אסיסטים ביורוקאפ. סנט-רוס זכה בעונת 2017/2018 ביורוקאפ עם קבוצתו.

=== א.א.ק. אתונה (2018–2020) ===
ב-3 באוגוסט 2018 חתם סנט-רוס בא.א.ק. אתונה מליגת העל היוונית לעונת 2018/19. עם א.א.ק. הוא זכה ב ב-2019 ונחשב לשומר ההיקף הטוב ביותר בקבוצה. הוא העמיד ממוצעים של 6.6 נקודות, 2.4 אסיסטים ו-1.2 חטיפות עם א.א.ק. בליגה היוונית. ב-14 ביולי 2019 האריך סנט-רוס את חוזהו במועדון עד 2021.

=== צסק"א מוסקבה (2020) ===
ב-11 בינואר 2020 חתם סנט-רוס בקבוצת היורוליג הרוסית צסק"א מוסקבה עד עונת 2022/23, לאחר שזו רכשה אותו מא.א.ק. תמורת 500,000 אירו. ב-19 ביולי 2020 ביטלה צסק"א את חוזהו של סנט-רוס ושחררה אותו.

=== פנאתינאיקוס (2020–2022) ===
ב-21 ביולי 2020 חתם סנט-רוס בפנאתינאיקוס היוונית לעונת 2020/21 עם אופציה לעונה נוספת.

ב-16 באוגוסט 2021 הוא האריך את חוזהו במועדון היווני עד 2023. בעונתו השנייה עם הירוקים הוא העמיד ב-32 משחקי ליגה ממוצעים של 7.2 נקודות, 3.8 ריבאונדים, 3.5 אסיסטים ו-1.5 חטיפות בכ-24 דקות למשחק. בנוסף, ב-31 משחקים בעונת 2021/2022 ביורוליג הוא העמיד ממוצעים של 7.2 נקודות, 3.1 ריבאונדים, 2 אסיסטים ו-1.2 חטיפות בכ-23 דקות למשחק.

ב-24 באוגוסט 2022 נפרד סנט-רוס מהמועדון היווני לאחר שתי עונות.

=== ספרד (2022–הווה) ===
ב-27 באוגוסט 2022 חתם סנט-רוס בבאסקט סרגוסה מליגת ה-ACB הספרדית, וב-21 ביולי 2023 חתם במורסיה.

== קישורים חיצוניים ==

== הערות שוליים ==

קטגוריה:כדורסלנים קובנים
קטגוריה:כדורסלני צסק"א מוסקבה
קטגוריה:כדורסלני פנאתינאיקוס
קטגוריה:כדורסלני דרושפאקה
קטגוריה:כדורסלני נימבורק
קטגוריה:כדורסלני לובן בראונשווייג
קטגוריה:כדורסלני סרגוסה באסקט
קטגוריה:כדורסלני א.א.ק. אתונה
קטגוריה:כדורסלני מורסיה
קטגוריה:ילידי 1991
סופנגלה

סופנגלה (בטורקית: Supangle) הוא קינוח שוקולד מסורתי ומתוק הנפוץ בטורקיה<ref></ref><ref></ref>.

הקינוח מורכב משכבה תחתונה העשויה מעוגיות, ביסקוויטים או חתיכות עוגה ומעליה מוסיפים פודינג שוקולד העשוי מחלב, אבקת קקאו, סוכר, וניל ועמילן תירס<ref></ref>.

נהוג להגיש את הקינוח כשהוא קר ובליווי שוקולד צ'יפס, קוקוס או פיסטוקים מרוסקים<ref></ref><ref></ref>.

למאכל גרסאות שונות ומלבד הגרסה הבסיסית, קיימות גרסאות כתוספת למלבי, או קדאיף.

השם של הקינוח נגזר מהמילה האיטלקית זופה אינגלזה (Zuppa Inglese) שפירושה מרק אנגלי.

== קישורים חיצוניים ==

* [https://www.tasteatlas.com/supangle מתכון להכנת סופנגלה], באתר Tasteatlas

== הערות שוליים ==

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:המטבח האזרי
קטגוריה:קינוחים
תמר צייטלין

תמר צייטלין (נולדה בדצמבר 1985) היא אמנית ומרצה ישראלית העוסקת בציור, ציור דיגיטלי, איור ואמנות במתכת. בעלת הגלריה Zeitlin's Gallery<ref></ref> בצור הדסה.

== ביוגרפיה ==
צייטלין נולדה בירושלים לאליעזר שלמה ולדרורה זוננשיין, גדלה בירושלים ולמדה בבית החינוך האנטי-ציוני בנות רחל, נישאה בגיל 17 בשידוך, והשתייכה לקהילת נטורי קרתא ברמת בית שמש.

צייטלין הייתה ציירת הפשקווילים וחוברות ההסתה של נטורי קרתא וחסידות סאטמר כנגד מדינת ישראל וערכיה: "ואילו אני ציירתי את חוברות ההסברה האידאולוגית לדור הצעיר נגד המדינה."

בשנת 2018 יצאה בשאלה עם בעלה וששת ילדיה.

== ספרים שאיירה ==
* אורו של עולם – הרב שלמה זלמן אוירבך
* הרבי מלובביץ – הרב מנחם מנדל שניאורסון
* הצדיק מיבנאל – אליעזר שלמה שיק
* מרן ראש הישיבה – הרב אהרן יהודה לייב שטיינמן
* מרן שר התורה – הרב חיים קניבסקי
* מרן הרב שך – רבי אלעזר מנחם מן שך

== תערוכות ==
* יולי 2018 – תערוכה קבוצתית – רציף 70 בגן העיר גלריית space תל אביב.
* אוגוסט 2018 – תערוכה קבוצתית – חופים בגן העיר גלריית space תל אביב.
* אוגוסט 2018 – תערוכה קבוצתית – נמל תל אביב.
* אוקטובר 2019 – תערוכת יחיד “אישה כשרה” – בית ציוני אמריקה תל אביב.

== הרצאות ==
* 
* מנטורי קרתא ליהדות ישראלית

== קישורים חיצוניים ==
* 
* 
* 
* "The Jerusalem Post – [https://www.jpost.com/Israel-News/Leaving-Neturei-Karta-607167 "Neturei Karta: Living in and leaving it]
* 
* 
* 

== הערות שוליים ==

קטגוריה:ציירות ישראליות
קטגוריה:אמניות ישראליות
קטגוריה:יציאה בשאלה
קטגוריה:צור הדסה: אישים
קטגוריה:ירושלים: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
שיר הטלפון

"שיר הטלפון", הוא הגרסה העברית לשיר "The Telephone no Ring", או "The Telephone Song" שנכתב, הולחן ובוצע על ידי הזמר האיטלקי-אמריקאי ניקולה פאונה .

בשיר, גבר בעל מבטא איטלקי כבד מספר באנגלית על ניסיונותיו הכושלים לטלפן לחברתו קתרין, מטלפון הפועל על מטבעות. הוא מנסה ללא הצלחה לקבל את עזרתה של המרכזנית, אך היא נשארת אדישה לפניותיו. השיר, שהוקלט כסינגל בשנת 1949 בחברת התקליטים אתנה, שהוקמה על ידי ניקולה פאונה, מכר באמריקה חמישה מיליון עותקים.<ref></ref>
טלפון הפועל על מטבעות באמצעות מרכזייה

== גרסה עברית ופרודיה ==
בשנת 1966, השיר תורגם לעברית על ידי ירון לונדון על פי בקשתו של האמרגן אברהם דשא (פשנל) עבור התוכנית השנייה של הגשש החיוור, "תוכנית ד". הבחור האיטלקי בשיר של פאונה הפך בתרגומו של ירון לונדון לבחור מרוקאי. גם הוא מנסה ללא הצלחה לטלפן מטלפון ציבורי לחברתו ז'קלין במספרה סימון. בגלל טעות בחיוג הוא מגיע למרפאתו של דוקטור אייזן ולאחר מכן להודעה מוקלטת המודיעה לו "המספר שחייגת הוחלף במספר חדש". ההודעה החוזרת מוציאה אותו מדעתו וגורמת לו לפלוט את הקללה "ימח שם הטלפון שלך" בערבית משובשת. לצורך ההופעה, הגששים והבמאי ניסים אלוני, הוסיפו ביטויים רבים בצרפתית ואף תרגום לאנגלית, צרפתית ואיטלקית של ההודעה המוקלטת של חברת הטלפון.<ref></ref><ref></ref>

השיר בביצוע הגששים זכה במקום הראשון במצעד הפזמונים של שנת 1966.

הגרסה המקורית של ירון לונדון בוצעה בשנת 1966 על ידי פפה (אריה פלדמן)<ref></ref> וצמד השלושה (עמיר אברהמי (אברהמי), ישראל אבני והגיטרה), כולם חברים לשעבר בלהקת פיקוד צפון.<ref></ref>

בשנת 1969, בוצעה הגרסה של ירון לונדון בתרגום לאנגלית על ידי חיים טופול והגששים.<ref></ref>

בשנת 1967 יצאה פרודיה לשיר הטלפון בשם "הלו נאצר כאן חוסיין", מילים ד. מנהיים, ביצוע פפה.

פפה וד. מנהיים היו באותה עת חיילים בשירות מילואים.

הרקע לכתיבת הפרודיה היה פרסום כתבה בעיתון מעריב מ-23 ביוני 1967<ref></ref> בה תוארה שיחה בדיונית בין המלך חוסיין לגמאל עבד אל נאצר שנקלטה על ידי שירות המודיעין הישראלי. שיחה כזאת אכן התקיימה (שיחת נאצר-חוסיין), הוקלטה<ref></ref> ואף הושמעה בגלי צה”ל<ref></ref> והיוותה הישג מורלי משמעותי. מטרת השיחה הייתה תיאום פרסום הודעה משותפת מצרית-ירדנית-סורית בה נאמר:"כי מטוסים אמריקניים ובריטיים משתמשים בנושאות המטוסים שלהם נגדנו". בשיחה הוליך הנשיא המצרי שולל את המלך הירדני, בעודו טוען כי חיל האוויר המצרי הולם בשדות התעופה הישראליים כבר שעות רבות – זאת, על אף שידע כי חיל האוויר המצרי חוסל כמעט לחלוטין על ידי חיל האוויר הישראלי יום קודם לכן.

בפרודיה, נאצר מתקשר למלך חוסיין בארמונו ברבת עמון מטלפון ציבורי דרך מרכזייה. הוא מספר שצה"ל כבר הובס ומבקש דיווח מצב מחוסיין. בהמשך נשמעת התייחסות למקומות שונים בגדה ובעזה. דוקטור אייזן, מגרסתו של ירון לונדון, מוחלף בדוקטור צה"ל שמקבל ליד הכותל "מבוקר עד ערב". ההודעה על החלפת מספר הטלפון מוחלפת בהודעת צה"ל "המספר שחייגת נתפס בידי צה"ל. נא המתן למלחמה הבאה".

השיר זכה להצלחה רבה, אך נאסר להשמעה בקול ישראל בגלל הלשון הלא מכבדת בה נאצר פנה למלך חוסיין.<ref></ref>

בשנת 1998 יצאה גרסה פרודית לשיר במסגרת קמפיין פרסומי לחברת בזק, כשאת ז'קלין מגלמת שרונה אלימלך. לפרסומת יצאה גרסה פרודית באותה שנה ב"זהו זה" שבה יאסר ערפאת (בגילומו של דב גליקמן) מנסה את מזלו דרך הטלפון.

== הערות שוליים ==

קטגוריה:שירי 1966
קטגוריה:סינגלים מ-1966
קטגוריה:שירי הגשש החיוור
קטגוריה:שירים בעברית
קטגוריה:שירים שתורגמו לעברית
קטגוריה:שירים שנכתבו על ידי ירון לונדון
קטגוריה:שירים על שיחות טלפון
קטגוריה:שירים סאטיריים
ספירת היל

תרשים קווי מתאר של הפוטנציאל האפקטיבי של מערכת דו-גוף עקב כוח הכבידה ואינרציה בנקודת זמן אחת.
ספירת היל (באנגלית: Hill sphere) של גרם שמיים הוא האזור שבו הוא שולט במשיכה של לוויינים טבעיים. כדי להישמר על ידי כוכב לכת, לירח חייב להיות מסלול שנמצא בתוך ספירת היל של כוכב הלכת. לירח הזה, בתורו, תהיה ספירת היל משלו. כל גוף במרחק זה נוטה להפוך ללווין של הירח, ולא של כוכב הלכת עצמו. ראייה פשוטה אחת של היקף מערכת השמש היא ספירת היל של השמש ביחס לכוכבים מקומיים ולגרעין הגלקטי.

במונחים מדויקים יותר, ספירת היל מתקרבת לתחום ההשפעה הכבידתי של גוף קטן יותר מול הפרעות מגוף מסיבי יותר. היא הוגדרה על ידי האסטרונום האמריקאי ג'ורג' ויליאם היל , בהתבסס על עבודתו של האסטרונום הצרפתי אדוארד רוש . ספירת היל מכונה גם לעיתים ספירת רוש.

בתמונה משמאל, ספירת היל של כדור הארץ המשתרעת בין נקודות לגראנז' L1 ו-L2, השוכנות לאורך קו המרכזים של שני הגופים. אזור ההשפעה של הגוף הקטן הוא הקצר ביותר בכיוון זה, ולכן הוא פועל כגורם מגביל לגודל ספירת היל. מעבר למרחק הזה, עצם שלישי במסלול סביב העצם הקטן יבלה לפחות חלק ממסלולו מחוץ לספירת היל, ויהיה מוטרד בהדרגה מכוחות הגאות והשפל של הגוף המרכזי (למשל השמש), ובסופו של דבר יקיף את כדור הארץ.

עבור כל אנרגיה נתונה של הגוף השלישי (שנחשב בעל מסה זניחה) יש משטח בעל מהירות אפס במרחב שאי אפשר לעבור אותו. זהו קו מתאר של אינטגרל יעקובי . כאשר האנרגיה נמוכה, משטח מהירות האפס מקיף את הגוף השני (הקטן מבין השניים) לחלוטין, מה שאומר שהגוף השלישי לא יכול לברוח. באנרגיה גבוהה יותר, יהיו פערים או צווארי בקבוק אחד או יותר שבאמצעותם האובייקט השלישי עשוי להימלט מהעצם השני ולעבור למסלול סביב העצם הראשון. אם האנרגיה נמצאת ממש בגבול בין שני המקרים הללו, אזי העצם השלישי לא יכול לברוח, אבל משטח מהירות האפס המגביל אותו נוגע במשטח מהירות אפס גדול יותר סביב העצם הראשון באחת מנקודות לגראנז' הסמוכות (ויוצר חרוט-נקודה כמו שם). בצד הנגדי של כוכב הלכת הוא מתקרב לנקודת לגראנז' השנייה. משטח מגביל זה של מהירות אפס סביב העצם השני הוא בעצם "ספירת היל" שלו.

==הערות שוליים==

==קישורים חיצוניים==
<div class="mw-content-ltr">
* [https://web.archive.org/web/20060621062915/http://www.asterism.org/tutorials/tut22-1.htm Can an Astronaut Orbit the Space Shuttle?]
* [http://blogs.discovermagazine.com/badastronomy/2008/09/29/the-moon-that-went-up-a-hill-but-came-down-a-planet The moon that went up a hill, but came down a planet] [https://web.archive.org/web/20080930094142/http://blogs.discovermagazine.com/badastronomy/2008/09/29/the-moon-that-went-up-a-hill-but-came-down-a-planet/ Archived] 2008-09-30 at the Wayback Machine
</div>

קטגוריה:כבידה
קטגוריה:מדעי החלל
מגדל KK100

KK100 בהשוואה לבניינים הגבוהים ביותר באסיה.
מגדל KK100, הידוע בעבר בשם Kingkey 100 ו-Kingkey Finance Tower, הוא גורד שחקים בשנג'ן, בגואנגדונג שבסין.

== מקום ==
המגדל ממוקם ברובע הפיננסי של שנזן. והוא שייך למחוז לווחו של שנזן וממוקם מזרחית לפארק ליז'י, כקילומטר אחד צפונית לגבול בין סין היבשתית להונג קונג.

הבניין מתנשא לגובה 442 מטרים ומכיל 98 קומות עבור שטחי משרדים ומלון.<ref name="EMP1"></ref> מתוך אותן 98 קומות, 74 משמשות למשרדים, ו-26 קומות כמלון עסקים בעל שישה כוכבים ובארבע הקומות העליונות של גורד השחקים יש גינה ומספר מסעדות.<ref name="EMP1" /> בצמוד ל-KK100 נמצא קניון KK, שפתח את שעריו ב-26 בנובמבר 2010, ומכיל חנויות מותגי יוקרה, מסעדות וסופרמרקט.<ref></ref> קניון KK מארח גם את קולנוע ה-IMAX הראשון של שנזן.

== ראו גם ==
* גורדי השחקים הגבוהים בעולם
* שנג'ן

==קישורים חיצוניים==

* [https://www.skyscrapercenter.com/shenzhen/kk100/173/ KK100], באתר The Council on Tall Buildings and Urban Habitat (CTBUH)

==הערות שוליים==

קטגוריה:ציטוט עם תסריט בשפה זרה (סינית)
קטגוריה:שנג'ן: גורדי שחקים
Heartbreak Weather

Heartbreak Weather הוא אלבום האולפן השני של הזמר האירי נייל הורן. הוא יצא לאור ב-13 במרץ 2020 תחת הוצאת קפיטול רקורדס. הוא הוציא ארבעה סינגלים: "Nice to Meet Ya", "Put a Little Love on Me", "No Judgement" ו-"Black and White".<ref></ref>

במצעד הבילבורד 200 האלבום הגיע למקום הרביעי, והיה לאלבומו השני של הורן שנכנס לעשירייה הפותחת. האלבום גם הגיע למקום הראשון במצעד האלבומים האירי והבריטי, והיה לאלבומו הראשון של הורן שהגיע לראש מצעד האלבומים הבריטי.

== רשימת רצועות ==

== מיקומי שיא ==

=== מצעדי סוף שנה ===

== תארים ==
{| class="wikitable sortable"
!מדינה
!תואר
!עותקים
|-
!בריטניה (BPI)<ref></ref>
|זהב
|100,000
|-
!פולין (ZPAV)<ref></ref>
|זהב
|10,000
|}

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומי זהב בממלכה המאוחדת
קטגוריה:אלבומי חברת קפיטול רקורדס
רחוב רומא (טורינו)

רחוב רומא-מבט מככר סן קרלו לכוון ככר קסטלו
רחוב רומא (באיטלקית: Via Roma) הוא רחוב מרכזי בעיר ההיסטורית של טורינו, איטליה.

הרחוב ממוקם בציר צפון-דרום ומחבר בין כמה מהכיכרות המרכזיים במרכז ההיסטורי של העיר אל השדרה המרכזית של העיר, "דרך ויטוריו עמנואל השני" ( corso Vittorio Emanuele II) הממוקמת בציר מזרח-מערב. הרחובות הללו הן חלק ממבנה של רחובות מקבילים במתווה של רשת האופיינית לעיר הרומית העתיקה "Julia Augusta Taurinorum".

==היסטוריה==
בנייתו של רחוב רומא החלה בסוף המאה ה-16 בהוראתו של קרלו אמנואלה הראשון, דוכס סבויה ובתכנונו של האדריכל ויטוצי (Ascanio Vittozzi). הרחוב, שרוחבו המקורי היה 10 מטרים הפך במהרה לציר מרכזי של העיר, ובשנת 1672 הורה קרלו אמנואלה השני, דוכס סבויה כי אין לערוך בו שינויים לרבות הגבהה של המבנים. בעשורים הראשונים של המאה ה-19 הוארך בהוראתו של קרלו פליצ'ה, מלך סרדיניה הרחוב בכוון דרום עד לשני גושי הבניינים האחרונים.

===העיצוב מחדש===
מבט מהרחוב לכוון הארקדה הכוללת פורטיקו עם מוטיב סרליאן-מאפיין עיצובי מרכזי באדריכלות הרחובבראשית המאה העשרים עדיין שימר הרחוב את מאפייניו מתקופת הבארוק אך הפך לעמוס וחסר סדר. לאורכו נעו שני קווים של החשמלית, שכנו בו שישה בתי קולנוע ואולם גדול של הגלריה הלאומית, ובצידי הרחוב, אל מול חזית החנויות הוקמו דוכנים רבים. מצב זה עורר את הצורך בהסדרה מחדש של הפעילות ברחוב, הנגשת התחבורה הציבורית והאחדה של המראה הכללי. התברר כי המדובר בפרויקט שאפתני במיוחד מכיוון שישומו חייב הסדרה מחדש לא רק של הרחוב עצמו אלא של כלל הרובע המרכזי בעיר. במהלך התכנון הועלו הצעות רבות מהן בעלות אופי עתידני.

השלב הראשון של עיצוב הרחוב מחדש החל ב-1931. בקטע המחבר את ככר סן קרלו (piazza San Carlo) עם ככר קסטלו (piazza Castello). נוספו מבנים רבים בסגנון אקלקטי המשולבים עם פורטיקו ובתוספת פתחים בעלי שלושה חלקים, המופרדים בעמודים, בעלי משקוף שטוח בצדדים ומקושת במרכז (Serlian motifs). ריצוף הרחוב היה ייחודי במיוחד ובוצע באמצעות קוביות עץ, והוא נפתח לציבור בשנת 1933.

השלב השני של הפיתוח בוצע בקטע המחבר את ככר סן קרלו ועד תחנת הרכבת פורטה נואובה (Porta Nuova) בתכנונו של האדריכל פיצ'נטיני (Marcello Piacentini) בסגנון האדריכלות הרציונליסטית. מבנים רבים נהרסו על מנת לחדש את פני הרחוב והרחובות הסמוכים והמובילים אליו ובמקומם נבנו חדשים. מבנה הארקדות המסורתי נשמר עם הקפדה על זוג עמודים תומך בדומה לאלה שבככר סן קרלו. התנועה בקטע זה נפתחה לציבור בשנת 1937 והעבודות הושלמו בקיץ 1938.

עם השלמת העבודות גדל רוחב הרחוב לכ-15 מטר, ובתוספת השטח שמתחת לפורטיקו מצדדיו לכמעט 27 מטרים.
הרחוב החדש שנועד להיות ציר תנועה מרכזי תוכנן עם מנהרה תת-קרקעית מתחתיו שנועדה לאכלס קו רכבת תחתית אך העבודות על פרויקט זה לא הושלמו ובמקומן שימשו החללים התת-קרקעיים את העירייה למטרות שונות וכיום הם משמשים כחניון רכבים במרכז העיר.

==הרחוב כיום==
רחוב רומא שומר על מעמדו כרחוב מסחרי מרכזי של העיר. הגישה למבנים עבור כלי רכב והולכי רגל אינה אפשרית ממנו בדרך כלל על מנת לפנות שטח רב ככל האפשר עבור הפעילות המסחרית בקומת הרחוב שלו והיא מתבצעת דרך הרחובות הצדדיים המקיפים אותו.

ברחוב ממוקמות חנויות רבות של מותגי יוקרה בינלאומיים, בתי קפה וחנויות בוטיק ייחודיות של מוצרי ביגוד הנעלה ומזון. קטע הרחוב שמככר קסטלו ועד ככר סן קרלו משמש כמדרחוב ולאור הצלחתו המסחרית מתכננת עיריית טורינו בעתיד להפוך את הרחוב כולו למדרחוב.

==קישורים חיצוניים==

קטגוריה:טורינו
קטגוריה:אירופה: רחובות ושדרות
מרכז האנקינג

מגדל מרכז האנקינג הוא גורד שחקים בעיר שנג'ן, שבמחוז גואנגדונג, שבסין. גובהו 358.9 מטרים ומכיל 65 קומות. הבנייה החלה בשנת 2013 והסתיימה בשנת 2018.<ref></ref><ref></ref>

המגדל הוא המגדל ה-9 בגובהו בשנג'ן.

== ראו גם ==

* שנג'ן
* גורדי השחקים הגבוהים בעולם

==קישורים חיצוניים==

==הערות שוליים==

קטגוריה:שנג'ן: גורדי שחקים
All My Life

"All My Life" הוא שיר של הראפר האמריקאי ליל דורק בהשתתפות הראפר האמריקאי ג'יי קול. הוא יצא לאור באמצעות אונלי דה פמילי, אלאמו רקורדס וסוני מיוזיק כסינגל המוביל מתוך אלבום האולפן השמיני של דורק, Almost Healed, ב-12 במאי 2023. דורק וקול כתבו אותו יחד עם המפיק ד"ר לוק, לצד רוקו דיד איט אגיין!, ריאן אורגן, לאנץ'-מאני לואיס ות'רון תומאס.

==רקע==
ב-20 באפריל 2023, בראיון עם XXL, דורק דיבר על השיר ועל שיתוף הפעולה עם קול: "זה רק [שיר] ראפ שמראה לך מה עברתי. מה שעשיתי לאחרונה. כשאני מנסה לשנות את מה שאני. ד"ר לוק הפיק אותו. רק ניסינו להבין מי האדם הנכון שישתתף בו. כי זה אחד מהשירים האלה שאם זה לא האדם הנכון בבית השני... אני מרגיש שקול יכול להביא אליו את האנרגיה שאני מחפש".<ref></ref>

==וידאו קליפ==
הווידאו קליפ הרשמי ל-"All My Life", בבימויו של סטיב קאנון, פורסם לצד השיר ב-12 במאי 2023.<ref></ref> בקליפ נראים דורק וקול עם מקהלת ילדים שרים את פזמון השיר.<ref></ref> שני האמנים עומדים במרפסת ורוקדים בחצר, ומשחקים בתופסת עם חלק מהילדים.<ref></ref>

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! קנדה (Music Canada)<ref></ref>
| פלטינה
| 80,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה
| 1,000,000
|}

==קישורים חיצוניים==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי ליל דורק
קטגוריה:שירי ג'יי קול
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ראיין אוגרן
קטגוריה:שירים שהופקו על ידי ד"ר לוק
קטגוריה:שירי פלטינה כפולה בקנדה
קטגוריה:סינגלים בהוצאת סוני מיוזיק אנטרטיינמנט
הפרלמנט של דרום אוסטיה

עיר הבירה צחינוואלי]]
הפרלמנט של דרום אוסטיה הוא בית המחוקקים של המדינה המוכרת חלקית דרום אוסטיה.

==הפרלמנט==
הפרלמנט הוא חד-ביתי ובו 34 מושבים.

במשך שנים (2004 עד 2014) הייתה שימשה השיטה של בחירות ארציות יחסיות לאיוש הפרלמנט. בבחירות של 2019 הונהגה שיטה מעורבת, שלפיה נבחרים מחצית המושבים בשיטה היחסית, ואילו המחצית השנייה מאוישת באמצעות בחירות ב-17 מחוזות בחירה, כשהמתמודד הזוכה במספר הקולות הרב ביותר בין כלל המתמודדים בהם הוא הזוכה.

בעקבות הבחירות ב-2019 מיוצגות בפרלמנט חמש מפלגות, וששה מהמושבים מאוישים על ידי פוליטיקאים עצמאים שנבחרו במחוזות הבחירה.

הפרלמנט מתכנס בעיר צחינוואלי. בית הפרלמנט, שנחנך ב-1937, ניזוק בצורה קשה במהלך מלחמת גאורגיה–רוסיה ב-2008.

==קישורים חיצוניים==

* 
* [https://oc-media.org/ruling-party-loses-majority-in-south-ossetian-parliament/ כתבה אודות בחירות 2019 בדרום אוסטיה] 

דרום אוסטיה
קטגוריה:דרום אוסטיה
דנה אינטרנשיונל (שיר)

"דנה אינטרנשיונל" (מוכר כ"שושו יא שושו") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993).<ref name=":1" /> הוא יצא לאור בשנת 1992, בהוצאת חברת התקליטים IMP דאנס בע"מ, כסינגל השני מתוך האלבום.<ref name=":1" /> באותו אלבום נכללת גרסה ארוכה יותר שלו המכונה גרסת ה"איירפורט".<ref></ref>

במרוצת השנים נוצר עיבוד חדש של "דנה אינטרנשיונל" שנכלל באיפיטמפה (1995).<ref name=":0"></ref>

== רקע וכתיבה ==
לאחר ההצלחה של סינגל הבכורה "סעידה סולטנה" נועדו אינטרנשיונל ועופר ניסים פעם נוספת על מנת להקליט להיט דומה.<ref name=":2"></ref> גם הוא, בדומה לקודמו, מושר באנגלית ובערבית. "דנה אינטרנשיונל" הוא שיר הומוריסטי, שמציג פנטזיות של אישה המתגוררת בשכונת עוני. היא חולמת על התאהבות עם מיליונר, שיכיר לה את העולם הגדול מחוץ לכותלי שכונתה, ויקנה לה בגדים יקרים ותכשיטים.<ref name=":2" /> כשנשאלה אם השיר מייצג את חלומה האישי היא השיבה בשלילה. לדבריה, כסף לא מרשים אותה בגבר. היא אף חשפה כי שנה לפני הוצאת השיר הייתה במערכת יחסים עם איש עסקים אמריקאי, אך לאחר כמה חודשים נפרדה ממנו.<ref name=":2" />

במהלך הפזמון של "דנה אינטרנשיונל" חוזרת המילה "שושו", שמה של דמות מתוכנית ילדים בערבית, ששודרה בישראל בשנות ה-70 של המאה ה-20. כמו כן, "שושו" הוא כינו סלנג לתיאור גיי.

בריאיון הראשון שלה לכלי התקשורת הישראל סיפרה כי הבחירה בשם הבמה "דנה" נעשתה מתוך נימוק שמדובר בשם ילדותי ונחמד.<ref name=":2" /> בשיר הזה מתוארות חוויותיה של דנה מסביב לעולם עם מיליונר. שמו דבק בכלי התקשורת, והוצמד לשמה הפרטי דנה כמעין שם משפחה לשם הבמה שלה. באפריל 1994 הצהירה כי .<ref name=":2" />

== הצלחה מסחרית ==
אינטרנשיונל ביצעה את השיר מספר פעמים בטלוויזיה ובהופעות שונות. הוא זכה להצלחה גבוהה במצרים – "שושו" הפכה למילת קוד עבור המצרים שקנו את עותקיו הפיזיים של השיר, היות שנאסר למכור אותו באופו רשמי בשל תוכנו הלהט"בי. באוקטובר 1995 הוציאה חברת התקליטים סוני מיוזיק אנטרטיינמנט את "דנה אינטרנשיונל" כסינגל בצרפת, שם דורג במקום השמיני במצעד הסינגלים במדינה.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1992
|תקליט 12 אינץ'
|IMP דאנס
|style="text-align:center;"|<ref name=":1"></ref>
|}

== קישורים חיצוניים ==

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:סינגלים מ-1995
קטגוריה:שירי דנה אינטרנשיונל
קטגוריה:שירים באנגלית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי דנה אינטרנשיונל
קטגוריה:שירים שנכתבו על ידי עופר ניסים
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על כסף
קטגוריה:שירים על תעופה
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת IMP דאנס
Where She Goes

"Where She Goes" הוא שיר של הראפר הפוארטו ריקני באד באני. הוא יצא לאור ב-18 במאי 2023, באמצעות רימאס, כסינגל המוביל מתוך אלבום האולפן החמישי שלו, Nadie Sabe Lo Que Va a Pasar Mañana.

==רקע והוצאה==
חודש לאחר צאתו של "Un x100too" עם הלהקה האמריקאית גרופו פרונטרה, ב-17 במאי 2023, באד באני הכריז על צאתו של הסינגל "Where She Goes".<ref></ref><ref></ref><ref></ref> השיר יצא לאור יום לאחר מכן.<ref></ref><ref></ref><ref></ref> כפי ששם השיר מרמז, חלק ממילותיו באנגלית,<ref></ref> אך רובו בספרדית.

==וידאו קליפ==
הווידאו קליפ פורסם ב-18 במאי 2023.<ref></ref> בתחילת הקליפ באד באני נמצא בראש הר. מאוחר יותר, הוא משתמש במכונית כדי לנסוע דרך מדבר גדול, בעוד בחלק אחר של הקליפ הוא מופיע ליד מדורה רוקד ושר. הקליפ כולל הופעות קמע של ליל עוזי ורט, דומיניק פייק, רונאלדיניו ופרנק אושן.<ref></ref>

== ביקורות ==
השיר הגיע למקום הראשון ברשימת "23 השירים הלטיניים הטובים ביותר של שנת 2023 עד כה" של בילבורד.<ref></ref>

=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|פיצ'פורק
|100 השירים הטובים ביותר לשנת 2023
|94
|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ספרד (PROMUSICAE)
| זהב
| 30,000
|}

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי באד באני
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבילבורד גלובל 200
ניו זילנד ליסנר

ניו זילנד ליסנר (באנגלית: New Zealand Listener) הוא שבועון אקטואליה ניו זילנדי המסקר את החיים הפוליטיים, התרבותיים והספרותיים של ניו זילנד.

== היסטוריה ==
ניו זילנד ליסנר יצא לראשונה ביוני 1939, כמדריך שידור שבועי למאזיני רדיו. גיליון הבכורה הופץ בחינם לכ-380,000 בתים.<ref></ref> העורך הראשון של המגזין היה אוליבר דאף <ref name=":0"></ref>. ביוני 1949, מ. ה. הולקורף מונה להיות עורך המגזין במקום אוליבר דאף.<ref name="nzhistory"></ref> המגזין הופרט ב-1990 לבאואר מדיה גרופ .

העיתונאית פמלה סטירלינג הייתה עורכת העיתון ב-2004–2021.<ref></ref> בשנת 2018, תפוצת המגזין הגיע ל-45,262.<ref></ref>

המגזין פרסם ב-2004–2009 רשימה שנתית של 50 האנשים החזקים ביותר בניו זילנד. כמו כן, המגזין פרסם מצעד מוזיקה ומספר מצעדי ספרים (מצעד 100 הספרים, מצעד 50 ספרי הילדים ומצעד ספרי הבישול).

בין הסופרים הבולטים שעבודתם פורסמה במגזין נמצאים הסופרים ג'יימס קיי. בקסטר , ג'נט פריים ומוריס שדבלוט .<ref name="nzhistory" />

ב-2 באפריל 2020 בשל מגפת הקורונה הודיעה באואר מדיה גרופ על סגירת המגזין.<ref></ref><ref></ref><ref></ref><ref></ref> לפני הסגירה, המגזין הוכרז כ-"מגזין האקטואליה הנמכר ביותר בניו זילנד עם תפוצה לנפש גבוהה יותר מטיים, הניו יורקר והספקטייטור".<ref></ref><ref></ref>

ב-17 ביוני 2020, חברת ההשקעות האוסטרלית, מרקורי קפיטל רכשה את הזכויות על המגזין מבאוא מדיה גרופ.<ref name="RNZ 17 June 2020"></ref><ref name="Stuff 17 June 2020"></ref> ב-17 ביולי 2020, הודיעה מרקורי קפיטל כי תמשיך לפרסם את המגזין (מאז 10 באוקטובר 2020).<ref></ref><ref></ref>

== עורכי המגזין ==
* אוליבר דאף (1939–1949)<ref name=":2"></ref>
* מ. ה. הולקורף (1949–1967; 1972–1973)<ref name=":2" /><ref name=":1"></ref>
* אלכסנדר מקלאוד (1967–1972)<ref name=":2" /><ref name=":1" />
* איאן קרוס (1973–1977)<ref name=":2" /><ref></ref><ref name=":3"></ref><ref></ref> <ref></ref>
* טוני ריד (1977–1980)<ref name=":2" /><ref></ref>
* פיטר סטיוארט (1980–1983; 1987–1989)<ref name=":2" />
* דייוויד ביטסון (1984–1989)<ref name=":2" />
* ג'ף בייליס (1989–1993 כעורך ראשי ומנכ"ל)<ref></ref><ref></ref>
* טרי סנואו (1991–1995)
* ג'ני וילר (1995–1997)<ref></ref>
* פול ליטל (1997–1998)
* פינלי מקדונלד (1998–2003)<ref></ref><ref name=":3" />
* פמלה סטירלינג (2004–2021)
* קארין שרר (2021–2023)
* קירסטי קמרון (2023–הווה)

== קישורים חיצוניים ==
* 

== הערות שוליים ==

קטגוריה:ניו זילנד: כתבי עת
קטגוריה:כתבי עת באנגלית
קטגוריה:שבועונים
Attention (בינה מלאכותית)

הנפשה של תהליך העברת המידע בתוך הattentionAttention (בעברית: קשב) היא טכניקה המשמשת לשיפור ביצועים באימון של רשתות נוירונים, שנועדה לחקות קשב קוגניטיבי באמצעות חיזוק המידע הרלוונטי ביותר מתוך כלל המידע, והחלשת המידע הפחות רלוונטי. המטרה היא לאפשר לרשת הנוירונים להתרכז במידע החשוב גם אם הוא מהווה רק חלק קטן מהמידע.

טכניקות דמויות attention הופיעו עוד בשנות התשעים בתור multiplicative modules אך הגרסה המודרנית הופיעה בשנת 2017 במאמר "Attention Is All You Need".<ref></ref> מאז פרסום המאמר, השימוש בטכניקה התפשט, והיום היא מהווה טכניקה מרכזית באימון של רשתות נוירונים.

== אופן פעולה ==
השימוש ב-attention יכול לעזור ליצור הקשר, למשל במשפט "מיכאל הכי מהיר בגן, ראו כמה מהר הוא רץ" ה-attention יכול להבין שהמילה "הוא" היא מאזכר למיכאל שהוזכר בתחילת המשפט. Attention יכול גם לשמש לקישור של תמונות לטקסט, כמו במודלים גנרטיביים מסוג מודל דיפוזיה, כך שאפשר להגיד למודל לייצר תמונה של קוף בחליפת חלל לדוגמה.מרכז

השמות query, key ו - value נועדו לדמות את המונחים מ - sql. אפשר להאיץ את מהירות החישוב מאוד על ידי הרצת כמה ראשי attention במקביל.

== קישורים חיצוניים ==
* [https://machinelearningmastery.com/how-to-implement-multi-head-attention-from-scratch-in-tensorflow-and-keras/ דוגמת קוד של attention], באתר (machine learning mastery)
* [https://www.ai-blog.co.il/2022/09/30/מה-זה-attention-mechanism-ואיך-זה-עובד/?utm_source=rss&utm_medium=rss&utm_campaign=%25d7%259e%25d7%2594-%25d7%2596%25d7%2594-attention-mechanism-%25d7%2595%25d7%2590%25d7%2599%25d7%259a-%25d7%2596%25d7%2594-%25d7%25a2%25d7%2595%25d7%2591%25d7%2593 הסבר על attention בעברית], באתר (ai blog)

== הערות שוליים ==

קטגוריה:אלגוריתמים
2023 06
קטגוריה:למידה עמוקה
קטגוריה:למידת מכונה
House Work

"House Work" הוא סינגל של הדי ג'יי והמפיק המוזיקלי הבריטי, ג'קס ג'ונס, בשיתוף פעולה עם מייק דאן ו-MNEK. השיר יצא לאור על ידי חברת התקליטים פולידור רקורדס ב-1 ביולי 2016. השיר נכתב על ידי ג'קס ג'ונס ו-MNEK, והופק על ידי ג'קס ג'ונס.

נכון ליוני 2023, השיר הושמע למעלה מ-92 מיליון פעמים בספוטיפיי,<ref></ref> ולמעלה מ-22 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|זהב
|400,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי ג'קס ג'ונס
קטגוריה:שירי MNEK
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירי מוזיקת האוס
קטגוריה:סינגלים בהוצאת פולידור רקורדס
יחסי טאיוואן–סלובקיה

יחסי טאיוואן-סלובקיה הם היחסים הבילטרליים בין טאיוואן לסלובקיה.

סלובקיה איננה מכירה בטאיוואן, אם כי היא בוחנת אפשרות זאת.

==היסטוריה==
ב-2001 נפתח משרד אינטרסים סלובקי בטאיוואן.

מרטין פודסטבק מונה לנציג סלובקיה בטאיוואן ב-2017. ב-2022 הוענקה לפודסטבק מדליית הדיפלומטייה הגדולה של טאיוואן.

במהלך מגפת הקורונה העניקה טאיוואן מסכות לסלובקיה. בתמורה, סלובקיה העניקה חיסונים לטאיוואן.

ב-2021 קיימו סלובקיה וטאיוואן דיונים באשר להעמקת שיתוף הפעולה הכלכלי ביניהן. באותה שנה הביעו הנציגים הסלובקיים את תמיכתם בהשתתופתה של טאיוואן בארגון הבריאות העולמי.

== קישורים חיצוניים ==

==הערות שוליים==
משתנה מדכא

משתנה מדכא הוא משתנה שמגביר את תוקף הניבוי כשהוא נכלל במשוואת רגרסיה, אך הוא אינו במתאם עם המשתנה המנובא.

דוגמה נפוצה בספרות למשתנה מדכא מצויה בספרו של פ' הורסט משנת 1966, מדידה פסיכולוגית וניבוי. הורסט מתאר מבחן יכולת מכנית לניבוי של הצלחה בקורס טיס. במבחן זה, יכולת הניבוי של המבחן משתפרת אם לוקחים בחשבון גם מבחן למדידת יכולות שפתיות. זאת משום שמועמדים בעלי יכולת שפתית נמוכה, יתקשו במבחן הכושר המכני אך לא משום שהם פחות מוכשרים מבחינת יכולתם המכנית. מה עוד שהיכולות השפתיות אינן נמצאות במתאם חזק עם הצלחה בקורס טיס. לפיכך הכנסה של היכולת השפתית לניבוי תשפר במקרה זה את היכולת של מבחן הכושר המכני לנבא את ההצלחה בקורס הטיס.

== ניתוח מתמטי ==
דוגמה למשתנה מדכא דיכוטומי. בדוגמה זו, ניתן לראות כי הקשר בין <math>x</math> ל-<math>y</math> ללא התייחסות לצבע הנקודות (אשר נקבעות על ידי המשתנה המדכא) מובילה לקו רגרסיה מתון יותר אשר הרעש/הפיזור סביבו גדול יותר בהשוואה לניבוי על סמך כל צבע בנפרד. קל לראות כי:

# הממוצע של שני הצבעים ביחס לרכיב ה-<math>y</math> הוא זהה, כלומר אין קשר בין הצבע לבין <math>y</math>
# יש קשר בין הצבע ל-<math>x</math> שכן ממוצע ה-<math>x</math> של כל צבע הוא אחר.
# לקיחה בחשבון של המשתנה המדכא (הצבע) מובילה לחיזוק הקשר של <math>x</math> עם <math>y</math>.

דוגמה זו ניתנת להכללה למספר גדול יותר, <math>n</math>, של קטגריות של המשתנה המדכא. כאשר משאיפים את מספר הצבעים לאינסוף (<math>n</math> ← ∞), מתקבל המצב שבו ישנו משתנה מדכא רציף. 
ניתן לנסח את ההגדרה של משתנה מדכא <math>s</math> עבור מקרה של ניבוי משתנה המשמש כקריטריון <math>y</math> על ידי <math>x</math> כמקרה המקיים את שלושת המשוואות הבאות:

<math>r_{sy}=0</math>

<math>r_{xy}\neq0</math>

<math>r_{sx}\neq0</math>

במקרה זה ניתן להשתמש בנוסחה לקורלציה חלקית למחצה ולקבל:

<math>r_{y(x.s)} = \frac{r_{xy}-r_{sx}\cdot r_{sy}}{\sqrt {1-r_{sx}^2}}
= \frac{r_{xy}-r_{sx}\cdot0}{\sqrt {1-r_{sx}^2}}=
\frac{r_{xy}}{\sqrt {1-r_{sx}^2}}
</math>

תוצאה זהה ניתן לקבל תוך שימוש בנוסחאות לקורלציה חלקית, או למתאם מרובה משני מנבאים.

== משתנה מדכא כתוצאה מתיווך ==
דיכוי יכול להתרחש כאשר משתנה מסביר אחד קשור למשתנה המוסבר (המשתנה התלוי) באמצעות שני משתנים מתווכים נפרדים, וכאשר אחת מאותן השפעות מתווכות היא חיובית ואחת שלילית. במקרה כזה, כל משתנה מתווך מדכא או מסתיר את ההשפעה שנושא המשתנה המתווך האחר. לדוגמה, ציוני אינטליגנציה גבוהים יותר (משתנה סיבתי, A) עלולים לגרום לעלייה בזיהוי שגיאות (משתנה מתווך, B) אשר בתורו עלול לגרום לירידה בשגיאות שנעשו בעבודה על פס ייצור (משתנה תוצאה, X); יחד עם זאת, אינטליגנציה עלולה גם לגרום לעלייה בשעמום (C), אשר בתורה עשויה לגרום לעלייה בשגיאות (X). כך, בנתיב אחד אינטליגנציה מפחיתה טעויות, ובשני היא מגדילה אותן. כאשר אף אחד מהמתווכים אינו נכלל בניתוח, נראה שלאינטליגנציה אין השפעה או שיש לה השפעה חלשה על טעויות. עם זאת, כאשר השעמום נשלט, נראה שהאינטליגנציה מפחיתה את השגיאות, וכאשר זיהוי השגיאות נשלט, האינטליגנציה תראה כמגדילה את השגיאות.

אם ניתן היה להגביר את האינטליגנציה בזמן שרק השעמום היה קבוע, השגיאות יצטמצמו; אם ניתן היה להגביר את האינטליגנציה תוך שמירה קבועה של זיהוי שגיאות בלבד, השגיאות יגדלו.

== הערות שוליים ==

קטגוריה:רגרסיה
גרנד פרי לאס וגאס

גרנד פרי לאס וגאס הוא מרוץ גרנד פרי שנתי בארצות הברית המתקיים כחלק ממרוצי אליפות הפורמולה 1 החל מעונת 2023. המרוץ מתקיים במסלול רחוב שיעבור בחלקו הגדול בסטריפ של לאס וגאס.

==היסטוריה==
גרנד פרי לאס וגאס הוא מרוץ הגרנד פרי הראשון של אליפות הפורמולה 1 מאז גרנד פרי סיזרס פאלאס שהתקיים בעיר בשנת 1982. קיומו של הגרנד פרי הוכרז במהלך חודש מרץ 2022. המרוץ נערך כמרוץ לילה במסלול רחוב שחלקו עבר בסטריפ של לאס וגאס. בניגוד לכל שאר המרוצים באליפות, הגרנד פרי של לאס וגאס מתקיים בשבת ולא ביום ראשון. במרוץ הגרנד פרי הראשון, שנערך ב-18 בנובמבר 2023, זכה מקס ורסטאפן מקבוצת רד בול רייסינג.

==המסלול==
המסלול באורך ק"מ כולל 17 פניות וכולל ישורת באורך 1.9 ק"מ. המסלול בנוי נגד כיוון השעון. נקודת הזינוק נתנתה באזור ששימש כמגרש חנייה נטוש. האזור שופץ ונבנו בו גם הפאדוק שמשמש את הקבוצות ואזורי הטיפול. הפנייה הראשונה היא פניית הירפיין, אחרי המסלול נוטה מעט שמאלה עד לפנייה ימנית מהירה ממנה הוא מתחבר לכבישי העיר. המסלול ממשיך 800 מטר במורד רחוב קובל ומגיע לפנייה ימנית של 90 מעלות, לאחריה ישנה פנייה ארוכה שמאלה. רצף פניות שמאל-ימין-שמאל מגיע לשדרות סאנדס. לאורך הרחוב ישנן 2 פניות מהירות לפני שמגיעים לפנייה איטית שמובילה לשדרות לאס וגאס, האזור המוכר בשם "הסטריפ". ישורת של 1.9 ק"מ מתסיימת בשתי פניות איטיות שמובילות לישורת נוספת של 800 מטרים בשדרות הרמון. פנייה מהירה שמאלה מביאה להשלמת המסלול ולחצייה של קו הסיום.

==מנצחים לפי שנה==
{| class="wikitable" style="font-size: 95%;"
|-
! שנה
! נהג
! קבוצה
|-
! 2023
| מקס ורסטאפן
| רד בול
|}

==הערות שוליים==

קטגוריה:תחרויות ספורט מוטורי בארצות הברית
קטגוריה:לאס וגאס: ספורט
המפלגה הרפובליקנית הפשיסטית

המפלגה הרפובליקנית הפשיסטית (באיטלקית: Partito Fascista Repubblicano) הייתה מפלגה פוליטית ימנית קיצונית באיטליה בראשות בניטו מוסוליני לאחר נפילת המשטר הפשיסטי באיטליה והקמת הרפובליקה הסוציאלית האיטלקית.

המפלגה הייתה החוקית היחידה ברפובליקה הסוציאלית האיטלקית והייתה ה"יורשת" של המפלגה הפשיסטית הלאומית, אך מפלגה זו הושפעה מאוד מהפשיזם הרדיקלי המוקדם של תחילת שנות ה-20 של המאה ה-20 ומאנטי-מונרכיזם, שכן חברי המפלגה ראו במלך איטליה, ויטוריו אמנואלה השלישי בוגד לאחר חתימת הסכם הכניעה האיטלקי לבעלות הברית.

אידאולוגיית המפלגה הייתה פשיסטית רדיקלית והייתה די זהה לאידאולוגיית המפלגה הפשיסטית הלאומית אותה הנהיג מוסוליני לפני הפלישה. עם זאת, המפלגה החדשה הייתה מפולגת יותר מהקודמת ופלגיה התחרו על תמיכתו של מוסוליני. המפלגה התאפיינה באנטי-ליברליזם, אנטישמיות, אנטי-קומוניזם, אנטי-קפיטליזם ולאומנות<ref name="Pollard2005"></ref><ref>[https://www.libreriauniversitaria.it/antisemitismo-repubblica-sociale-italiana-repertorio/libro/9788855525527 L' antisemitismo nella Repubblica Sociale Italiana. ]</ref><ref name="Cyprian Blamires 2006. pp. 451-453">Roger Griffin, "Nationalism" in Cyprian Blamires, ed., World Fascism: A Historical Encyclopedia, vol. 2 (Santa Barbara, California: ABC-CLIO, 2006), pp. 451–53.</ref><ref name="Grčić-Routledge-Spielvogel">Grčić, Joseph. </ref>.

== היסטוריה ==
המפלגה הפשיסטית הלאומית, הייתה מפלגת השלטון והמפלגה החוקית היחידה באיטליה הפשיסטית פורקה ופוזרה לאחר שב-25 ביולי 1943 הצביעה המועצה הפשיסטית העליונה על הדחתו של מוסוליני ברוב של 19 קולות בעד, 8 נגד ונמנע אחד. למחרת ביקש מוסוליני להתקבל אצל המלך ויטוריו אמנואלה השלישי. אמנם, המלך פיטר אותו, החליפו במרשל פייטרו באדוליו והעבירו למעצר. בכך הגיע לקיצו המשטר הפשיסטי באיטליה.

ב-12 בספטמבר 1943, בפשיטת גראן סאסו שחררו כוחות הפאלשירמייגר את מוסוליני ממעצרו, שהקים את הרפובליקה הסוציאלית האיטלקית (שהייתה למעשה מדינת בובה של גרמניה הנאצית) יום לאחר מכן, ב-13 בספטמבר הוקמה המפלגה הרפובליקנית הפשיסטית, שהייתה מפלגת השלטון והמפלגה החוקית היחידה ברפובליקה הסוציאלית האיטלקית. מזכיר המפלגה היה אלסנדרו פאבוליני.

בשל השליטה החזקה של הגרמנים בממשלה החדשה ובמוסוליני בפרט, כוחה של המפלגה היה מוגבל מאוד. כדי להתגבר על חולשה זו, ניסתה המפלגה לקבל את תמיכתם של הבודדים באוכולוסייה שעדיין אהדו את האידאולוגיה הפשיסטית<ref></ref>.

המפלגה הרפובליקנית הפשיסטית לא התגברה על הוצאתו להורג של מוסוליני והתפרקות הרפובליקה הסוציאלית האיטלקית ולאחריהן, המפלגה פורקה ב-2 במאי 1945. תנועות פוליטיות אחרות שהוקמו לאחר תום מלחמת העולם השנייה שניסו לרשת המפלגה ואף לחדש ולשנות את הדוקטרינה הפשיסטית לכיוון מתון ומתוחכם יותר לא קיבלו תמיכה רבה ומאז האידאולוגיה הפשיסטית אינה מקובלת באיטליה ואף לעיתים אינה חוקית<ref name="Payne1992"></ref>.

== הערות שוליים ==

קטגוריה:הרפובליקה הסוציאלית האיטלקית
קטגוריה:מפלגות פשיסטיות
קטגוריה:איטליה: אנטישמיות
עמותת סה"ר

עמותת סה"ר (סיוע והקשבה ברשת) היא עמותה הפועלת משנת 2000, במטרה "להציל חיים ולהעניק סיוע נפשי מיידי, נגיש ואנונימי" באמצעות האינטרנט, לאנשים החווים מצוקה נפשית ומצבי אובדנות ובכך ממלאת תפקיד חשוב כחלק משירותי בריאות הנפש בקהילה ומשמשת עוגן ובית לגולשים, לפרוק את שעל ליבם. עמותת סה"ר היא הארגון היחיד בישראל המעניק עזרה נפשית מיידית באמצעים דיגיטליים בלבד, מערך הסיוע מבוסס על מספר ערוצים: אתר אינטרנט, ובו מידע חיוני לסובלים ממצוקה ולסובבים אותם; שיחות תמיכה אישיות לפונים באמצעות צ'אט או ווטסאפ; ניהול קבוצות תמיכה בפורום תפוז; מענה לפניות באמצעות דואר אלקטרוני; כמו כן סיירת סה"ר מאתרת הודעות מצוקה של הגולשים ופונה אליהם באופן אקטיבי, כותבת תגובה ראשונית, המעודדת פניה לעזרה.

העמותה מסייעת לכל המגזרים וקבוצות האוכלוסייה, נשים, גברים, בני נוער, עולים חדשים ועוד. התמיכה נעשית בשפות עברית וערבית. סה"ר מתמחה בזיהוי מצוקות רגשיות ובפיתוח והפעלת מענים רלוונטיים וחדשניים להתמודדות עמן, תוך התייחסות לצרכים הייחודיים של קבוצות האוכלוסייה השונות. במקרי הצורך סה"ר מפעילה גורמים נוספים כגון משטרה.

העמותה נתמכת באופן חלקי על ידי משרד הבריאות וע"י קרנות פילנתרופיות, עסקים ותורמים פרטיים. בראש העמותה עומדים יו"ר אמיר בלומנפלד והמנכ"ל יעל לוי. הצוות המקצועי המצומצם מונה כ-11 עובדים אשר מפעילים מעל 250 מתנדבים המתחזקים את ערוצי הסיוע השונים ומסייעים לכ־28 אלף גולשים במצוקה בשנה (נכון לשנת 2022). כלל שירותי העמותה ניתנים ללא תשלום על ידי המתנדבים אשר עוברים הכשרה מקיפה המבוצעת תחת פיקוח וליווי של הצוות המקצועי.

בנוסף לפעילותה עם ציבור הגולשים, העמותה עובדת בשיתוף פעולה עם מנהלי אתרים, בלוגים ופורומים ומייעצת בכל הקשור לניהול תגובות למצבי מצוקה נפשית המתגלים במרחב שלהם. העמותה משמשת כגורם סיוע רשמי של פייסבוק, אינסטגרם וואטסאפ בישראל וארגון שותף של המרכז למניעת התאבדויות של פייסבוק בישראל. סה"ר חברה במועצה הלאומית למניעת אובדנות ומשתתפת בדיונים בכנסת ומשרדי ממשלה להגברת המודעות הציבורית ומציאת דרכים למניעת התאבדויות.

== הוקרה ופרסים ==
* אות הנשיא להתנדבות עבור תרומה ייחודית לחברה הישראלית לשנת 2023.
* מגן שר הבריאות להתנדבות לשנת 2022.
* תו מידות לאפקטיביות על ידי ארגון מידות, עבור יצירת ערך חברתי תוך מיצוי מיטבי של משאבים.

== מחקרים ==
סה"ר מנתחת נתונים כדי לאתר מגמות עיקריות ולשקף לקובעי מדיניות את החוסן הנפשי של האוכלוסייה בישראל על מנת לאפשר קבלת החלטות מבוססות מידע בזמן אמת. יש בידינו את הטכנולוגיה לשקלל מדדי מצוקה נפשית, ולהצביע על סוגי מצוקות ומאפייני גיל ומגדר.

בנוסף, סה"ר משתתפת במחקרים על בריאות הנפש ותמיכה רגשית אונליין בשיתוף עם מוסדות מוסמכים. המחקרים זמינים לקריאה באתר סה"ר.

==קישורים חיצוניים==

* 

== הערות שוליים ==

סה"ר
יורי אוסצ'וב

יורי אוסצ'וב (ברוסית: Юрий Владимирович Усачёв; ) הוא קוסמונאוט רוסי שטס לחלל מספר פעמים והיה חבר צוות של תחנת החלל מיר ומפקד משלחת מס' 2 של תחנת החלל הבין-לאומית.

==ביוגרפיה==
יורי אוסצ'וב נולד בעיירה במחוז רוסטב ברוסיה הסובייטית שאז הייתה חלק של ברית המועצות. בשנת 1975 הוא סיים לימודי בית ספר ואחרי תקופה קצרה התגייס לצבא ברית המועצות. הוא השלים שירות חובה של שנתיים. בשנת 1985 אוסצ'וב סיים לימודי תואר שני בהנדסת אווירונאוטיקה במכון למהנדסי תעופה במוסקבה. לאחר הלימודים הוא התחיל לעבוד בתאגיד הטילים והחלל אנרגיה.

בשנת 1991 אוסצ'וב נכלל ביחידת הקוסמונאוטים והחל הכנות לטיסה לתחנת החלל מיר. הוא היה בצוות גיבוי של מספר טיסות. את הטיסה הראשונה הוא ביצע בחללית סויוז TM-18 (מפקד הטיסה היה ויקטור אפנסייב). החללית התחברה לתחנת החלל מיר וצוות התחיל בביצוע תוכנית ניסויים במסגרת משלחת מס' 15. הם חזרו לכדור הארץ לאחר 182 ימים.

בשנת 1996 אוסצ'וב טס לתחנת החלל "מיר" בפעם השנייה. חללית סויוז TM-23 (מפקד צוות יורי אונופריינקו) שהתחברה לתחנת החלל מיר בה כבר שהה צוות של משלחת מס' 20. לאחר תהליך של העברת אחריות משלחת מס' 21 בפיקוד יורי אונופריינקו החלה בפעילות הסדירה. אוסצ'וב ביצע 6 פעילויות חוץ רכביות וחזר לכדור הארץ לאחר 194 ימים.

בשנת 2000 אוסצ'וב היה חבר צוות של מעבורת החלל אטלנטיס במשימה STS-101 (ג'יימס הולסל היה מפקד צוות). מטרת המשימה הייתה להמשיך בבניית תחנת החלל הבין-לאומית. הטיסה נמשכה כ-10 ימים.

במרץ 2001 אוסצ'וב טס לחלל בפעם הרביעית במעבורת החלל דיסקברי STS-102 (ג'ים ות'רבי היה מפקד צוות) כמפקד משלחת מס' 2 לתחנת החלל הבין-לאומית. הוא חזר לכדור הארץ בSTS-105 לאחר 167 ימים.

==לאחר פעילות בחלל==
בשנת 2005 אוסצ'וב חזר לעבודה במשרד תכנון "אנרגיה" בו הוא התחיל לעבוד לאחר סיום הלימודים.

אוסצ'וב כתב מספר ספרים על פעילותו בחלל.

אוסצ'וב עם משפחתו מתגורר בעיר הכוכבים.

==קישורים חיצוניים==

* [http://www.spacefacts.de/bios/cosmonauts/english/Usachov_yuri.htm תקציר נתונים באתר ספייספאקטס]
* [http://www.astronautix.com/Usachov.html נתונים מאנציקלופדיית החלל]
* [https://warheroes.ru/hero/hero.asp?Hero_id=833 ביוגרפיה] 
* [https://www.gctc.ru/main.php?id=1042 ביוגרפיה באתר מרכז הכנת הקוסמונאטוים] 

קטגוריה:קוסמונאוטים רוסים
קטגוריה:גיבורי הפדרציה הרוסית
קטגוריה:מקבלי עיטור ההצטיינות למען המולדת
קטגוריה:מקבלי אות לגיון הכבוד
קטגוריה:רוסים שנולדו ב-1957
קטגוריה:אנשי צוות תחנת החלל הבין-לאומית
קוסמו אלכסנדר

קוסמו אלכסנדר (באנגלית: Cosmo Alexander; 1724 – 25 באוגוסט 1772) היה צייר דיוקנאות סקוטי. אלכסנדר בילה חלק ניכר מחייו מעבר לים בעקבות תבוסת היעקוביטים ב-1745.<ref>Lurie, Maxine N.; Mappen, Marc, eds. (2004). Encyclopedia of New Jersey. Rutgers University. . Retrieved 28 August 2015.</ref>

== ביוגרפיה ==
אלכסנדר היה בנו של ג'ון אלכסנדר, צייר וחרט מאברדין, ונקרא קוסמו על שם קוסמו גורדון, בנו של הדוכס היעקוביטי מגורדון. בשנת 1745 הוא השתתף בהתקוממות היעקוביטים, שהסתיימה עם תבוסתו של הנסיך היפה צ'ארלי בקולדן בינואר 1746.<ref>Andrew, Patricia R. (2004). "Alexander, Cosmo (1724–1772)". Oxford Dictionary of National Biography. Oxford University Press.</ref>
דיוקן הנסיכה מפינדלטר
כמו יעקוביטים בולטים רבים אחרים הוא ברח לאירופה, והגיע לרומא בשנת 1747. הוא הוזמן לצייר את הנסיך היפה צ'ארלי, והמשיך לצייר דיוקנאות של היעקוביטים הגולים בעודו מטייל באיטליה ולאחר מכן בצרפת. הוא התיישב בלונדון ב-1754, שם השאיר לו בית האדריכל ג'יימס גיבס, חברו וחבריו הסקוטים הקתוליים. במהלך העשור הבא הוא עבד בלונדון, סקוטלנד והולנד, והצטרף לאגודת האמנים המשולבת ב-1765.

בשנת 1766 עבר אלכסנדר לפילדלפיה וצייר דיוקנאות של הקהילות הסקוטיות במושבות האמריקאיות. בשנת 1768, ויליאם פרנקלין, המושל המלכותי של ניו ג'רזי, הזמין את אלכסנדר לאחוזתו בברלינגטון כדי לבצע עבודות בהזמנה. בשנה שלאחר מכן, בניופורט, רוד איילנד, קיבל אלכסנדר עוזר בשם גילברט סטיוארט, שהיה אז בן 14. אלכסנדר וסטיוארט טיילו במדינות הדרום, ובשנת 1771 חזר אלכסנדר עם סטיוארט לסקוטלנד. סטיוארט תכנן להמשיך את לימודיו אצל אלכסנדר, אך הצייר מת באדינבורו בשנה שלאחר מכן ב-25 באוגוסט 1772.<ref></ref>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1724
קטגוריה:נפטרים ב-1772
אברהם בן יוסף (משרד הביטחון)

אברהם בן יוסף (10 באפריל 1928 – 9 ביוני 2023) היה איש מערכת הביטחון הישראלית שכיהן כמנכ"ל משרד הביטחון וכראש משלחת הרכש בארצות הברית.

== ביוגרפיה ==
בן יוסף נולד בבלארוס ועלה לארץ ישראל ב-1934. שירת בארגון ההגנה, במשטרת היישובים העבריים. במלחמת העצמאות לחם במסגרת חטיבת גבעתי.

לאחר שחרורו הצטרף למשרד הביטחון וניהל את מחלקת נועל ונח"ל בשנים 1950–1955. שימש עוזרו של שמעון פרס שכיהן כמנכ"ל משרד הביטחון וכסגן שר הביטחון עד 1962. בשנים 1966–1967 שימש סגן ראש משלחת משרד הביטחון באירופה ולאחר מכן כיהן כסמנכ"ל לתפקידים מיוחדים עד 1978. כיהן כמשנה למנכ"ל ובמנכ"ל המשרד בשנים 1981–1982. בתפקידו הבא כיהן כמנהל משלחת הרכש בארצות הברית עד 1988.

==קישורים חיצוניים==
*[https://www.mod.gov.il/About/ceo/Pages/ben-yosef.aspx אברהם בן יוסף], באתר משרד הביטחון

קטגוריה:מנכ"לי משרד הביטחון
קטגוריה:אנשי משטרת היישובים העבריים
קטגוריה:לוחמי ההגנה
קטגוריה:ישראלים ילידי בלארוס
קטגוריה:חיילי חטיבת גבעתי (תש"ח)
קטגוריה:ישראלים שנולדו ב-1928
קטגוריה:ישראלים שנפטרו ב-2023
אפקט הדיס-אינהיבציה המקוון

אפקט הדיס-אינהיבציה המקוון (באנגלית: Online disinhibition effect) היא תופעה המביאה להבעה של תחושות ומחשבות ללא חשש, או עם חשש מועט מאוד מפני שיפוט ודחייה של האחר על גבי רשת האינטרנט.<ref name=":0"></ref> אפקט זה שמקורו במאפיינים המיוחדים של החוויה המקוונת, הכוללים אנונימיות, אי-נראות, התבודדות, העדר קשר עין, בא לידי ביטוי בהסרת העכבות המונעות התנהגויות דומות בסביבה הלא-מקוונת. זו גם הסיבה לכך שתופעות כמו שלהוב, ומופעים שונים של החצנת התנהגות שכיחים למדי בקבוצות המקוונות.<ref name=":0" />

הביטויים של אפקט זה יכולים להיות חיוביים ושליליים כאחד. לדוגמה, נמצא כי אפקט הסרת עכבות המקוון מביא להפחתת עכבות בתקשורת הבין-אישית דרך הרשת ותחושת לגיטימציה לבטא בה תחושות ורגשות באופן מוגבר.<ref name=":1"></ref> כך הנטייה להתנהלות משוחררת יותר בתקשורת בינאישית באינטרנט עשויה לתרום לטיפול ולקידום השינוי המיוחל.<ref name=":1" /> האפקט מספק גם הזדמנויות לחשיפה עצמית מוגברת עבור אנשים מופנמים, ביישנים, הסובלים מחרדה חברתית, ואנשים עם גמגום או לקות שמיעה.<ref name=":1" />

== ראו גם ==

* חוסר עכבות
* חשיפה עצמית
* דה-אינדיבידואציה
* טרול (אינטרנט)

== הערות שוליים ==

2023 06
קטגוריה:בריונות
קטגוריה:התנהגות האדם
קטגוריה:תרבות אינטרנט
קטגוריה:סייבר-פסיכולוגיה
דרור קשתי

דרור קשתי (נולד ב-1975) הוא קצין צה"ל במילואים בדרגת תת-אלוף, כיהן כראש חטיבת הספקטרום וההגנה בסב"ר.

==ביוגרפיה==
קשתי התגייס ב-1993 לצה"ל במסגרת העתודה האקדמית. ב-1997 סיים תואר ראשון בהנדסת חשמל מאוניברסיטת תל אביב. הוא מילא שורת תפקידים באגף המודיעין. ב-2007 מונה לראש ענף סייבר ביחידה 8200 וב-2011 מונה לראש ענף פיתוח ביחידה. בשנים 2013–2016 שירת כראש מחלקה באגף המודיעין.

ב-2016 מונה למפקד מרכז סייבר טכנולוגי ביחידה 8200. ב-2018 קודם לדרגת תת-אלוף ומונה לראש חטיבת הספקטרום וההגנה בסב"ר, תפקיד בו שירת עד פרישתו משירות הקבע ב-2021. במהלך שירותו באגף המודיעין זכה בפרס ביטחון ישראל ב-2011.

ב-2022 נמנה עם מייסדי חברת ההזנק סוויט סקיוריטי, העוסקת באבטחת מידע בענן, והוא משמש מנכ"ל החברה.

קשתי בעל תואר שני במנהל עסקים מאוניברסיטת תל אביב (2005). הוא בוגר המכללה לביטחון לאומי ותוכנית המנהיגות הבכירה של קרן וקסנר (2020). נשוי ואב לשניים.

==הערות שוליים==

קטגוריה:חיילי יחידה 8200
קטגוריה:חיילי חיל הקשר והתקשוב
קטגוריה:זוכי פרס ביטחון ישראל: חיילי צה"ל
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:מנכ"לים ישראלים
קטגוריה:תתי-אלופים בצה"ל
קטגוריה:בוגרי אוניברסיטת תל אביב
קטגוריה:ישראלים שנולדו ב-1975
I'm Gonna Let

"I'm Gonna Let" (בעברית: "אני אתן") הוא סינגל שהוקלט על ידי הזמרת-יוצרת הישראלית דנה אינטרנשיונל.<ref name=":0" /> הוא יצא לאור באוגוסט 1996, על ידי חברת התקליטים ביג פוט רקורדס, כסינגל הרביעי מתוך האלבום מגנונה.<ref name=":0"></ref>

== רקע ==
את "I'm Gonna Let" הוחלט להוציא כסינגל בסמוך ליציאתו של "דון קיחוטה" כסינגל.<ref name=":0" /> שניהם דורגו בו-זמנית בתחנות הרדיו, כשהראשון זכה להצלחה בתחנה הבין-לאומית, בעוד השני זכה להצלחה בתחנה הישראלית שם דורג במקום הראשון במשך שבועיים.<ref></ref> "I'm Gonna Let" הוא שיר מסוגת מוזיקת האוס.<ref name=":0" />

השיר הופק על ידי עופר ניסים ואינו מכיל מילים כמעט, פרט לכמה באנגלית וג'יבריש.<ref name=":0" />

== הצלחה מסחרית ==
ב-27 באוגוסט 1996 היה מועמד "I'm Gonna Let" בפינה לשיפוטכם. בשבוע העוקב, דורג היישר במקום ה-13 בעת ש"מגנונה" החל לדשדש במצעדים.<ref name=":1"></ref> ב-10 בספטמבר דורג במקום ה-11 ולאחר מכן, הצליח להיכנס לעשירייה הפותחת, כאשר דורג במקום השמיני.<ref name=":1" /> הוא צעד במשך חמישה שבועות בסך הכול.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|אוגוסט 1996
|תקליטור
|ביג פוט
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:שירי דנה אינטרנשיונל
קטגוריה:שירים באנגלית
קטגוריה:שירים שהופקו על ידי עופר ניסים
קטגוריה:שירי מוזיקת האוס
קטגוריה:קטעים אינסטרומנטליים
קטגוריה:סינגלים בהוצאת ביג פוט רקורדס
המדריך למשקיע המתחיל

המדריך למשקיע המתחיל (באנגלית: The Little Book of Common Sense Investing) הוא ספר העוסק בהשקעות בתעודות סל המתחקות אחר מדדים. הספר נכתב על ידי ג'ון סי בוגל, הידוע בתור אחד מחלוצי ההשקעה הפסיבית.

הספר יצא לאור בשנת 2007. בשנת 2017 יצאה מהדורה שנייה ומעודכנת לשנת 2016. הספר יצא בתרגום לעברית בשנת 2021 בהוצאת סלע מאיר בשם "המדריך למשקיע המתחיל".<ref></ref>

זהו הספר השלישי בסדרת "הספר הקטן" של הוצאת ויילי. הסדרה כוללת את "הספר הקטן שמנצח את השוק" מאת ג'ואל גרינבלט (ויילי, 2005) ו"הספר הקטן של השקעות ערך" מאת כריסטופר ה. בראון (Wiley, 2006).

בהשראת הסדרה נכתב הספר "השקעות לעצלנים".
== אודות המחבר ==
בוגל פיתח אסטרטגיית השקעות המושתתת על קרנות נאמנות המתחקות אחר מדדים באמצעות תעודות סל. באופן זה המשקיעים מפזרים את השקעתם ויכולים ליהנות מהתשואה הממוצעת במדדים תוך הקטנת רמת הסיכון של ההשקעה.
בהמשך הקים בוגל את קבוצת ההשקעות ואנגארד ויישם בה את אסטרטגיית ההשקעה שלו.

לתפיסתו של בוגל, הניסיון לנצח את השוק "הוא משחק מפסיד", ו"ככל שהמנהלים והברוקרים מרוויחים יותר עמלה, המשקיעים מרוויחים פחות".<ref name="USAT"></ref>

לתפיסתו של בוגל, שוק המניות נשלט על ידי משקיעים מנוסים, דוגמת קרנות הון סיכון וחברות גדולות. לפיכך המפסידים בבורסה הם קהל המשקיעים הלא מנוסה. הספר אינו מתיימר להסביר איך להרוויח, אלא אמור להציע דרך לשמור על הערך, הזמינה למשקיע הקטן והלא מנוסה באמצעות כלי השקעה זמינים וזולים - "תעודת סל".

== מכירות ==
הספר המקורי באנגלית מדורג על ידי אמזון במקום הראשון ברשימת רבי המכר בנושא השקעות ובמקום התשיעי בנושא כספים.

== לקריאה נוספת ==
*חזי שטרנליכט, [https://www.bizportal.co.il/general/news/article/107754 מורה נבוכים בבורסה: מהן תעודות הסל?] באתר ביזפורטל
* 

== הערות שוליים ==